Võistlusjuhend 
Rapla rahvasprint "Öine jõukatsumine"
reedel, 1. veebruaril 2008. a Rapla kardirajal

Kooskõlastatud EAL Rahvaspordikomitees
Registreeritud EAL-s 24.01.2008. a nr 13/RS

1. VÕISTLUSE KOHT, AEG, AJAKAVA

1.1. Võistlus toimub reedel, 1. veebruaril 2008. a Rapla maakonnas Rapla kardirajal.
Raja pikkus: 1000 m
Raja laius: 6-10 m
Aluspinnas: asfalt
Võistlussõidud peetakse vastupäeva.

1.2. Ajakava
1.2.1. Neljapäeval, 24. jaanuaril 2008. a avaldatakse võistlusjuhend
1.2.2. Esmaspäeval, 28. jaanuaril 2008. a kell 10.00 algab osavõtjate registreerimine
1.2.3. Neljapäeval, 31. jaanuaril 2008. a kell 24.00 lõpeb osavõtjate registreerimine
1.2.4. Reedel, 1. veebruaril 2008. a kell 12.00 avaldatakse osavõtjate nimekiri
1.2.5. Reedel, 1. veebruaril 2008. a:
17.00-19.00 - registreerimine, dokumentide kontroll
17.00-19.30 - autode tehniline kontroll
17.00-19.30 - võistlusrajaga tutvumine jalgsi
19.45 - võistlejate koosolek ja võistluse avamine
20.00 - esimese võistlussõidu start
Autasustamine pärast võistlussõitude lõppu.
Võistluse täpne ajakava, stardijärjekord ja info avaldatakse võistluse ametlikul teadetetahvlil (ATT) hooldealas.

1.3. Registreerimine
1.3.1. Osavõtjate registreerimine algab esmaspäeval, 28. jaanuaril 2008. a kell 10.00 ja lõpeb neljapäeval, 31. jaanuaril 2008. a kell 24.00.
1.3.2. Registreerimine toimub internetiaadressil www.rally.ee.

2. KORRALDAJA

2.1. Võistluse korraldab MTÜ Rapla Kardirada koostöös rally.ee autospordiajakirjaga.

2.2. Ametnikud
Võistluse juht: Tiit Soa, tel +372 55 646 392
Võistluse juhi abi: Rando Aav, tel +372 50 23 642
Tehnilise komisjoni esimees: Manivald Kasepõld, tel +372 50 21 897
Võistluse sekretär: Teele Sepp, e-mail teele@rsracing.ee 

2.3. Täiendav info internetist: www.rally.ee

3. ARVESTUSKLASSID, VÕISTLUSAUTOD

3.1. Arvestusklassid
3.1.1. 4WD - neljarattaveolised autod
3.1.2. 2WD-V - kuni 1600 cm³ mootori töömahuga kaherattaveolised tänavasõiduautod
3.1.3. 2WD-S - üle 1600 cm³ mootori töömahuga kaherattaveolised tänavasõiduautod
3.1.4. ML - Moskvich Liiga tehnonõuetele vastavad Moskvitš-tüüpi tänavasõiduautod
3.1.5. Naised - kaherattaveolised tänavasõiduautod
3.1.6. 2WD sport - kaherattaveolised A-, N- ja E-rühma tehnilistele tingimustele vastavad sportautod

3.2. Võistlusautod 
3.2.1. Võistlusauto peab vastama kehtivatele rahvaralli ja rahvasprindi tehnilistele tingimustele.
3.2.2. Võistluse ajaks on lubatud eemaldada varuratas, tungraud, tõkiskingad ja ohukolmnurk. Tulekustuti ja autoapteegi eemaldamine ei ole lubatud.
3.2.3. Tehnilist kontrolli mitteläbinud võistlusautot starti ei lubata.
3.2.4. Võistlusauto tehnoseisundit ja rehve (vt lisa 1) võib kontrollida kogu võistluse vältel.
3.2.5. Võistlusautole on lubatud paigaldada lisalaternaid. Valgustugevuse suurust ei piirata.

4. OSAVÕTJAD

4.1. Võistlustest osavõtjad peavad mandaadis esitama: 
4.1.1. täidetud ja allkirjastatud osavõtuavalduse
4.1.2. kehtiva võistlejakaardi või EAL võistlejalitsentsi
4.1.3. kehtivat juhtimisõigust tõendava dokumendi (ei nõuta alla 18-aastastelt võistlejatelt)
4.1.4. sõiduki registreerimistunnistuse
4.1.5. kehtiva liikluskindlustuspoliisi
4.1.6. sõiduki kasutusõigust tõendava dokumendi (vajadusel)
4.1.7. EAL tehnilise kaardi ja registreerijalitsentsi (klassides 2WD-SPORT ja 4WD kehtiva EAL tehnilise kaardiga autodel)
Võistlejakaarti ei ole võimalik osta kohapeal! Võistlejakaardi saamiseks täita taotlus http://www.autosport.ee.

4.2. Alla 18-aastasel võistlejal on lubatud osaleda kaherattaveolisel autol kaassõitjata või juhiluba omava kaassõitjaga, kellel on kehtiv EAL võistlejalitsents või võistlejakaart.
4.2.1. Kuni 16-aastase noore võistlusauto mootori kubatuur ei tohi ületada 1600 ccm.
4.2.2. Kuni 18-aastase noore võistlusauto mootori kubatuur ei tohi ületada 2000 ccm.

4.3. Ühel autol võib ühes klassis võistelda kaks võistlejat, kes mõlemad tasuvad osavõtumaksu.

4.4. Kui võistlusautoga osaleb kaks või enam võistlejat, tohib võistlussõidu ajal olla nähtaval ainult õige stardinumber. Ülejäänud stardinumbrid tuleb võistlejal sõidu ajaks kinni katta.

4.5. Starti lubatakse 120 võistlusele eelregistreerunud osavõtjat.

5. VÕISTLUSTE KÄIK

5.1. Võistlus viiakse läbi vastavuses rahvasprindi võistlusmääruse, tehniliste tingimuste ja käesoleva võistlusjuhendiga.

5.2. Võistlusrajaga tutvumine jalgsi või mootorita liiklusvahendil.

5.3. Stardijärjekord arvestusklasside kaupa vastavalt osavõtjate nimekirjale. Stardijärjekorra määrab korraldaja, see avaldatakse võistluspäeval ametlikul teadetetahvlil. Kõik võistlejad peavad reastuma eelstardi tsoonis vastavalt stardijärjekorrale. Hilinenud võistlejat starti ei lubata.

5.4. Stardiintervall 30 sekundit. 

5.5. Stardisignaal fooriga. Stardimärguandeks punaste fooritulede kustumishetk.

5.6. Valestardi eest karistus 10 sekundit.

5.7. Kui võistleja ei stardi 20 sekundi jooksul, loetakse võistleja katkestanuks antud võistlussõidus.

5.8. Rajatähiste esialgselt kohalt liigutamised, ümberajamised ja STOP-märgi juures peatumise eiramine fikseeritakse faktikohtunike poolt. Iga fikseeritud rikkumise eest lisatakse võistleja vooru ajale 10 trahvisekundit.

5.9. Toimub kolm võistlussõitu. Lõplik tulemus kahe parema võistlussõidu aegade summeerimise teel.

5.10. Kõik tulemused vastavalt finišiprotokollile.

6. VASTULAUSED

6.1. Vastulause esitamise aeg 15 minutit pärast esialgsete tulemuste avaldamist ATT-l. Vastulause kautsjon 3000 krooni.

6.2. Vastulaused võib erandkorras lahendada kolme tööpäeva jooksul pärast võistlust, õigustatud vastulause korral kuuluvad auhinnad hilisemale ümberjagamisele.

6.3. Kõik kulud auto kontrollimiseks ja transpordiks tuleb katta:
a) hagejal, kui vastulauset ei rahuldatud 
b) kostjal, kui vastulause rahuldati. 

7. OSAVÕTUMAKSUD

7.1. Osavõtumaks kõigis klassides on 500 krooni.

7.2. Osavõtumaks tasutakse võistluspäeval mandaadis.

8. REKLAAM, KLEEBISED

8.1. Korraldaja väljastab võistlejale võistlusnumbri.

8.2. Korraldaja broneerib võistlusautol koha reklaamiks.

8.3. Võistlusnumber ja reklaamid peavad olema autole kinnitatud enne tehnilisele ülevaatusele saabumist.

9. AUTASUSTAMINE

9.1. Iga arvestusklassi kolme paremat autasustatakse karikaga.

9.2. Võistlus on avatud lisaauhindadele.

10. KARISTUSED
Vt lisa 2
11. VASTUTUS

10.1. Võistlejad peavad järgima kohtunike korraldusi kogu võistluse jooksul.
10.2. Võistlejate parklas on keelatud liikuda kiiremini kui 10 km/h. Kohtuniku poolt fikseeritud silmanähtava kiiruseületamisega kaasneb võistluselt eemaldamine.

10.3. Võistluse ajal võistlusautoga võistlusalast väljaminek rangelt keelatud. 

10.4. Iga võistleja osaleb omal vastutusel. Võistluse korraldaja ja Eesti Autospordi Liit ei vastuta võimalike õnnetuste ja nende tagajärgede eest.

LISA 1

Rehvid peavad vastama kehtivatele rahvaralli- ja rahvasprindi autode tehnilistele tingimustele. 
Täiendavad piirangud või lisavabastused rehvidele (vastavalt alates 01.01.2008 kehtivatele rahvaralli ja rahvasprindi tehniliste tingimuste punktile 2.4) avaldatakse võistlusjuhendi bülletääniga vähemalt 24 tundi enne võistluse algust. Võistluse korraldajad jätavad endale õiguse keelata võistlusel osalemine naastatud rehvidega.

LISA 2
Karistuste koondtabel
Osavõtumaks tasumata (stardikeeld)
Hilinemine tehnilisele ülevaatusele (kuni starti mittelubamiseni)
Auto mittevastavus, dokumendid (kuni starti mittelubamiseni)

Tõkestamine, ebasportlikkus (kuni eemaldamiseni)
Auto tehniline korrasolek (kuni eemaldamiseni)
Kohtunikele mitteallumine (kuni eemaldamiseni) 
Võistlusalast väljumine (kuni eemaldamiseni)
Lubatust suurem kiirus hooldusalas (kuni eemaldamiseni)
Keelatud rehvide kasutamine (eemaldamine)
Valestart (+10 s) 
STOP märgi eiramine (+10 s)
Raja vale läbimine (halvim aeg +10 s)

Võistlusnumbri puudumine (500 kr)